Document ID: 32009D0818

KOMMISSIONENS BESLUTNING
af 6. november 2009
om ændring af beslutning 2005/692/EF, 2005/731/EF, 2005/734/EF og 2007/25/EF vedrørende aviær influenza for så vidt angår deres anvendelsesperiode
(meddelt under nummer K(2009) 8454)
(EØS-relevant tekst)
(2009/818/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 10, stk. 4,
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (2), særlig artikel 18, stk. 7,
under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), særlig artikel 22, stk. 6,
under henvisning til Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF (4), særlig artikel 18, og
ud fra følgende betragtninger:
(1)
Efter at der i december 2003 udbrød aviær influenza i Sydøstasien forårsaget af det højpatogene aviær influenza-virus, subtype H5N1, vedtog Kommissionen en række beskyttelsesforanstaltninger over for sygdommen.
(2)
Foranstaltningerne er bl.a. fastsat i Kommissionens beslutning 2005/692/EF af 6. oktober 2005 om visse beskyttelsesforanstaltninger over for aviær influenza i en række tredjelande (5), Kommissionens beslutning 2005/731/EF af 17. oktober 2005 om supplerende krav til overvågning af aviær influenza hos vilde fugle (6), Kommissionens beslutning 2005/734/EF af 19. oktober 2005 om biosikkerhedsforanstaltninger med henblik på at reducere risikoen for overførsel af højpatogen aviær influenza forårsaget af influenza A-virus, subtype H5N1, fra vildtlevende fugle til fjerkræ og andre fugle i fangenskab og om et system for tidlig påvisning i områder med særlig risiko (7) og Kommissionens beslutning 2007/25/EF af 22. december 2006 om visse beskyttelsesforanstaltninger i forbindelse med højpatogen aviær influenza og transport af fugle holdt som selskabsdyr, der ledsager deres ejere, til Fællesskabet (8).
(3)
Ved Kommissionens beslutning 2009/6/EF af 17. december 2008 om ændring af beslutning 2005/692/EF, 2005/731/EF, 2005/734/EF og 2007/25/EF vedrørende aviær influenza for så vidt angår deres anvendelsesperiode (9) forlængedes anvendelsen af disse fire beslutninger til den 31. december 2009.
(4)
Der forekommer fortsat udbrud af højpatogen aviær influenza af subtype H5N1 hos fjerkræ og vilde fugle, og menneskers nære kontakt med inficerede fugle medfører fortsat, at mennesker i tredjelande inficeres med sygdommen, som i nogle tilfælde er dødelig. Der er dermed fortsat risiko for, at sygdommen spredes fra tredjelande til medlemsstaterne.
(5)
Den direkte risiko forårsaget af import af fjerkræ, fjerkræprodukter og selskabsfugle bør derfor begrænses, og man bør opretholde biosikkerhedsforanstaltningerne med henblik på at reducere risikoen for overførsel af højpatogen aviær influenza forårsaget af influenza A-virus, subtype H5N1, fra vildtlevende fugle til fjerkræ og andre fugle i fangenskab og opretholde systemerne for tidlig påvisning i områder med særlig risiko.
(6)
Det er derfor nødvendigt fortsat at opretholde de foranstaltninger, der er fastsat ved beslutning 2005/692/EF, 2005/731/EF, 2005/734/EF og 2007/25/EF, for at nedbringe risikoen for overførsel af sygdommen.
(7)
De nævnte beslutningers anvendelsesperiode bør derfor forlænges til den 31. december 2010.
(8)
Beslutning 2005/692/EF, 2005/731/EF, 2005/734/EF og 2007/25/EF bør derfor ændres i overensstemmelse hermed.
(9)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I artikel 7 i beslutning 2005/692/EF ændres »31. december 2009« til »31. december 2010«.
Artikel 2
I artikel 4 i beslutning 2005/731/EF ændres »31. december 2009« til »31. december 2010«.
Artikel 3
I artikel 4 i beslutning 2005/734/EF ændres »31. december 2009« til »31. december 2010«.
Artikel 4
I artikel 6 i beslutning 2007/25/EF ændres »31. december 2009« til »31. december 2010«.
Artikel 5
Medlemsstaterne træffer straks de fornødne foranstaltninger for at efterkomme denne beslutning og offentliggøre foranstaltningerne. De underretter straks Kommissionen herom.
Artikel 6
Denne beslutning er rettet til medlemsstaterne.
Udfærdiget i Bruxelles, den 6. november 2009.

Labels: 5
20
0
3
6